Aorel a diskennas en porzh ar c'hastell, gant e vazh houarn, hag ar jeant a savas eus e wele hag a deuas ivez, hepdale. Ma komeras ur falc'h vras hag e savas ganti war ur maen bras a oa en kreiz ar porzh, hag ur c'hazh n'en dije ket gallet tremen etrezi hag ar mogeroù, hep  bezañ troc'het dre an hanter. Met Aorel a dalc'he dirazañ e vazh houarn, trempet en gwad aspik, ha bep taol, e teue ganti un tamm eus a falc'h ar jeant, kement ha ken bihan ken na vanas ken nemet troad ar falc'h en e zorn. Neuze e frikas ar jeant a daolioù bazh.